- Hindi News
- National
- सूरतगढ़: आरयूबी के 8 बॉक्स रखे, 20 से 25 मिनट देरी से रवाना हो सकी पांच यात्री ट्रेनें
सूरतगढ़: आरयूबी के 8 बॉक्स रखे, 20 से 25 मिनट देरी से रवाना हो सकी पांच यात्री ट्रेनें
रेलवेविभाग की ओर से 142/8-9 पर निर्माणाधीन आरयूबी में बॉक्स रखने का गुरुवार को शुभारंभ हुआ। बॉक्स रखने के कार्य में देरी होने से 5 यात्री ट्रेनें निर्धारित समय से 20 से 25 मिनट देरी से रवाना हो पाई। रेलवे अधिकारियों ने दोपहर 2 से शाम 6 बजे तक बॉक्स रखने के लिए ब्लॉक लिया था। पर बॉक्स रखने ट्रैक को वापस सुचारू करने में ढाई घंटे से अधिक समय लग गया। इससे दिल्ली-सरायरोहिल्ला, जोधपुर कालका, श्रीगंगानगर-कोटा जयपुर-सूरतगढ़ पेसेंजर देरी से चल पाई। इनमें जयपुर-सूरतगढ़ को पीपेरण स्टेशन पर रोकना पड़ा। दोपहर सवा 2 बजे नगरपालिका अध्यक्ष काजल छाबड़ा ने पूजा अर्चना कर बॉक्स रखने के कार्य का शुरू किया। इस दौरान रेलवे के सीनियर डीईएन बलराम, सीडीएसटी एसी भाकर, एईएन आनंदस्वरूप, आईडब्ल्यूआई ओएस भगासरा, ईओ जुबेर खान, एईएन तरसेम अरोड़ा, पालिका उपाध्यक्ष पवन ओझा, अमित भादू, पार्षद अजय धींगड़ा आदि मौजूद थे। आरयूबी में 24 बॉक्स रखे जाने हैं जो 2-3 दिनों में रखे दिए जाएंगे।
tgl_Latn sot_Latn bho_Deva bho_Deva hin_Deva